Жоба

**Астана қаласы мәслихатының шешімі**

**(жиырма бірінші, алтыншы шақырылымның кезекті сессиясы)**

**Астана қаласы 2017 жылғы 20 шілде**

**Астана қаласы азаматтарының**

**жекелеген санаттарына қалалық**

**бағдарлардың жолаушылар көлігінде**

**жолжүругетөлем төлеуден босату**

**түрінде әлеуметтік көмек көрсету**

**тәртібітуралы**

Қазақстан Республикасының 2008 жылғы 4 желтоқсандағы Бюджет кодексі 55-бабы1-тармағының 5-тармақшасына, «Ұлы Отан соғысының қатысушылары мен мүгедектеріне және соларға теңестірілген адамдарға берілетін жеңілдіктер мен оларды әлеуметтік қорғау туралы» 1995 жылғы 28 сәуірдегіҚазақстан Республикасы Заңының 20-бабына, «Қазақстан Республикасы астанасының мәртебесі туралы» 2007 жылғы21 шілдедегіҚазақстан Республикасы Заңы8-бабының 3-тармақшасына сәйкес Астана қаласының маслихаты **ШЕШТІ**:

1. Қосымшаға сәйкес Астана қаласы азаматтарының жекелеген санаттарына қалалық бағдарлардың жолаушылар көлігінде жол жүруге төлем төлеуден босату түрінде әлеуметтік көмек көрсету тәртібі бекітілсін.

2. «Астана қаласы азаматтарының жекелеген санаттарына қалалық бағыттағы жолаушылар көлігінде жол жүруге төлем төлеуден босату түрінде әлеуметтік көмек көрсету қағидасы туралы» Астана қаласы мәслихатының 2014 жылғы 27 маусымдағы № 251/36-V шешімінің(нормативтік құқықтық актілерді мемлекеттік тіркеу тізілімінде № 824 болып тіркелген, 2014 жылғы 31 шілдедегі «Астана ақшамы», «Вечерняя Астана» газеттерінде жарияланған) күші жойылды деп танылсын.

3. Осы шешім оны алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Астана қаласы мәслихаты**

**сессиясының төрағасы М. Тулеутаев**

**Астана қаласы**

**мәслихатының хатшысы Ж. Нұрпейісов**

Астана қаласы мәслихатының

2017 жылғы «\_\_\_»\_\_\_\_\_\_\_\_\_

№ \_\_\_\_\_\_\_\_\_\_\_\_ шешіміне

қосымша

Астана қаласы азаматтарының жекелеген санаттарына қалалық бағдарлардың жолаушылар көлігінде жол жүруге төлем төлеуден босату

 түрінде әлеуметтік көмек көрсету тәртібі

Осы Астана қаласы азаматтарының жекелеген санаттарына қалалық бағдарлардың жолаушылар көлігінде жол жүруге төлем төлеуден босату түрінде әлеуметтік көмек көрсету тәртібі (бұдан әрі –Тәртіп) Қазақстан Республикасының 2008 жылғы 4 желтоқсандағы Бюджет кодексі 55-бабы 1-тармағының 5) тармақшасына, «Ұлы Отан соғысының қатысушылары мен мүгедектеріне және соларға теңестірілген адамдарға берілетін жеңілдіктер мен оларды әлеуметтік қорғау туралы» 1995 жылғы28 сәуірдегіҚазақстан Республикасы Заңының 20-бабына, «Қазақстан Республикасындағы мүгедектерді әлеуметтік қорғау туралы» 2005 жылғы13 сәуірдегіҚазақстан РеспубликасыЗаңының 16-бабына, «Қазақстан Республикасы астанасының мәртебесі туралы» 2007 жылғы 21 шілдедегіҚазақстан Республикасы Заңы8-бабының 3-тармақшасына сәйкес әзірленді.

1. Жалпы ережелер

1. Астана қаласы азаматтарының жекелеген санаттарына қалалық бағдарлардың жолаушылар көлігінде жол жүруге төлем төлеуден босату түріндегі әлеуметтік көмек (бұдан әрі – әлеуметтік көмек) Астана қаласында тіркелген және тұрақты тұратын азаматтарғакөрсетіледі.

2. Әлеуметтік көмек «Астана қаласының Жұмыспен қамту, еңбек және әлеуметтік қорғау басқармасы» мемлекеттік мекемесі (бұдан әрі – Әкімші) әкімшісі болып табылатын «Жергілікті өкілетті органдардың шешімдері бойынша мұқтаж азаматтардың жекелеген санаттарына әлеуметтік көмек» бюджеттік бағдарламасына (бұдан әрі – Бағдарлама) сәйкес және қала бюджетінде осы мақсаттарға көзделген қаражат шегінде ұсынылады.

3. Бағдарламаны іске асыру мақсатында Әкімшісінің, «Астана қаласының Жолушылар көлігі басқармасы» мемлекеттік мекемесінің (бұдан әрі – Басқарма) және астананың көліктік инфрақұрылым объектілерін басқару функцияларын жүзеге асыратын компанияныңарасындағы осы міндеттемелерді орындау талаптары мен тараптардың міндеттері ескертілген шарт жасалады.

4. Әлеуметтік көмекті көрсету үшін «Азаматтарға арналған үкімет» мемлекеттік корпорациясы» коммерциялық емес акционерлік қоғамы (бұдан әрі – Мемлекеттік корпорация) қажет болған жағдайда Тәртіпте көрсетілген азаматтар санаттарына жататын, сондай-ақ Мемлекеттік корпорацияның деректер қорында тіркелген, қайта тағайындалғандар және көшіп келген азаматтар туралы мәліметтерді тоқсан сайын бір рет Әкімшіге және Басқармаға ұсынады (электрондық және қағаз жеткізгіштерде).

2. Әлеуметтік көмек көрсету тәртібі

5. Әлеуметтік көмек азаматтардың мына санаттарына:

1) жасы бойынша және еңбек сіңірген жылдары бойынша зейнеткерлерге, сонымен қатар зейнеткерлік жасқа жеткен жасына байланысты және асыраушысынан айырылу жағдайы бойынша мемлекеттік әлеуметтік жәрдемақы алушыларға;

2) көпбалалыаналарға;

3) көп балалы отбасыларға;

4) мүгедектерге және он сегіз жасқа дейінгі мүгедек балаларға;

5) Ұлы Отан соғысының қатысушылары мен мүгедектеріне және соларға теңестірілген адамдарған.

6. Қалалық бағдарлардың жолаушылар көлігінде жол жүруге төлем төлеуден босату үшін зейнеткерлік куәліктің түпнұсқасы, жол жүруге электрондық төлем жүйесін қолданған жағдайда – электрондық атаулы картасының түпнұсқасы негіз болып табылады.

Зейнеткерлік куәлікті немесе жеке күәлік пен мүгедек баланың туу туралы куәлігін ұсынғын кезде мүгедек бала жеті жасқа толғанға дейін, жол жүру құқығы жеңілдігімен ертіп жүретін ата-аналардың (қамқоршылардың) біреуі пайдаланады.

7. Басқарма:

1) Қазақстан Республикасының көлік туралы заңнамасына сәйкес қалалық бағдарлардыңжолаушылар көлігінде қызмет көрсететін тасымалдаушыларды (бұдан әрі – тасымалдаушылар) анықтайды;

2) Астана қаласының аумағында қалалық жолаушылар көлігінің бағдарлары бойынша тасымалдауды ұйымдастырады;

3) қалалық бағдарлардыңжолаушылар көлігінің қызмет көрсету сапасына бақылауды жүзеге асырады;

4) ай сайын осы Тәртіптің5-тармағында көрсетілген тасымалдаушылармен жүзеге асырылған азаматтарды тасымалдау бойынша атқарылған жұмыстардың актісін бекіту жолымен атқарылған жұмыстарды есепке алуды қамтамасыз етеді және келесі айдың 10-на дейін оларды Әкімшіге ұсынады;

5) осы мақсаттарға бөлінген бюджеттік қаражатты бөлуді тасымалдаушылар арасында қамтамасыз етеді.

8. Әкімші:

Басқарма арқылы, орындалған жұмыстардың актілері негізінде, көрсетілген қызметтер санына қарамастан және толық көлемде қаржыландырудың бекітілген жоспарына сәйкес осы Тәртіптің5-тармағындакөрсетілген азаматтардың санаттарына тегін жол жүруге байланысты тасымалдаушылардың шығынын ішінара орнын толтыруды жүргізеді.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_